สวัสดีค่ะ. หนูอายุ19ปี เมื่อเดือนตุลาปี60 หนูตั้งครรภ์ค่ะ นัดก็ไปหาปกติจนวันที3มกราที่ผ่านมา เรียกชื่อเข้าห้องไปอัลตร้าซาว. บอกหัวใจเด็กหยุดเต้น13วีค5วัน.วันที่4มกราให้เน้บยาออก+ขูดมดลูก+ฝังยาคุมชนิด3ปี. หลังจากฝังยาคุม อาการคือปวดหัว ตัวร้อนแทบจะตลอดเวลา เจ็บบริเวนเนื้อหน้าท้องจับต้องไม่ได้ น้ำหนักเพิ่มขึ้นเหมือนก่อนท้องปกติ ความรุ้สึกต่อร่างกายคือเหมือนร่างกายหนูอ่อนเพลียหมดแรงเหมือนหนูไปทำงานหนักๆตลอดเวลา รุ้สึกไม่สดชื่น วันๆอยากจะนอนตลอด.
สวัสดีค่ะ ผลข้างเคียงของยาฝังคุมกำเนิดที่พบได้บ่อย คือ การมีเลือดออกกะปริดกะปรอย หรือในบางรายอาจมีเลือดออกมามากติดต่อกันหลายวัน ประจำเดือนมาไม่สม่ำเสมอ ประจำเดือนมาบ่อยส่วนผลข้างเคียงของยาฝังคุมกำเนิดที่พบได้น้อยกว่า เช่น มีอาการมึนหัว เวียนหัว ปวดหัว คลื่นไส้ ปวดท้องน้อย น้ำหนักขึ้น เจ็บเต้านม อารมณ์แปรปรวน เป็นต้นสำหรับอาการที่ กำลังเป็นอยู่ คือ ปวดหัว เจ็บผิวหนังหน้าท้อง น้ำหนักเพิ่มขึ้น อ่อนเพลีย หมดแรง ง่วงนอนตลอด อาจเป็นผลข้างเคียงจากยาฝังคุมกำเนิด คือเกิดภาวะซึมเศร้าขึ้น หรืออาจมีสาเหตุจากโรคอื่นๆ เช่น มีภาวะไทรอยด์ฮอร์โมนต่ำ เป็นต้นแนะนำให้ ไปพบแพทย์เพื่อซักประวัติอาการต่างๆ เพิ่มเติม ตรวจร่างกาย หรือแพทย์อาจพิจารณาตรวจเลือด หากไม่พบว่ามีโรคทางกายอื่นๆ และยังคงมีอาการต่างๆ เหล่านั้นอยู่ อาจลองพิจารณาถอดยาฝังคุมกำเนิดออกค่ะแต่หากมีอาการปวดหัวรุนแรง มีอาการแขนขาข้างใดข้างหนึ่งอ่อนแรง ให้รีบไปพบแพทย์โดยเร็วที่สุดค่ะ เนื่องจากอาจเป็นผลจากการมีลิ่มเลือดอุดตันในหลอดเลือดดำ ซึ่งเป็นผลจากยาฝังคุมกำเนิดอย่างหนึ่งที่อาจพบได้